Wesley Hoedt

Wesley Theodorus Hoedt (sündinud 6. märtsil 1994 Alkmaaris) on Hollandi jalgpallur, kes mängib keskkaitsjana Inglismaa esiliigaklubis Watford.

Ta alustas klubikarjääri Hollandi kodulinnaklubis Alkmaari AZ, millega liitus 2005. aastal. Klubi põhimeeskonnas debüteeris ta hooajal 2013/14.

2015. aastal sõlmis ta nelja-aastase lepingu Itaalia kõrgliigaklubiga Rooma Lazio.

2017. aasta augustis sõlmis ta viieaastase lepingu Inglismaa kõrgliigaklubiga Southampton. Southamptoni meeskonnas mängis ta poolteist hooaega. Hooaja 2018/19 teises pooles oli ta laenul Hispaania kõrgliigaklubis Celta de Vigo, hooajal 2019/20 Belgia kõrgliigaklubis Royal Antwerp ja hooajal 2020/21 Lazios.

2021. aasta juunis sõlmis ta lepingu Belgia kõrgliigaklubiga Anderlecht.

2023. aasta jaanuaris sõlmis ta kahe ja poole aasta pikkuse lepingu Watfordiga.

Hollandi jalgpallikoondises mängis Hoedt 2017. aastal kuuel korral.

 Viited 

Kategooria:Hollandi jalgpallurid
Kategooria:AZ Alkmaari jalgpallurid
Kategooria:Rooma Lazio mängijad
Kategooria:Southampton FC mängijad
Kategooria:RSC Anderlechti mängijad
Kategooria:Celta de Vigo mängijad
Kategooria:Watford FC jalgpallurid
Kategooria:Premier League'i mängijad
Kategooria:Eredivisie mängijad
Kategooria:Serie A mängijad
Kategooria:La Liga mängijad
Kategooria:Sündinud 1994